Μιού-Μιού

μικρογραφία| Η Μιού-Μιού με τον σκηνοθέτη Ζαν-Πιερ Μπλανκ το 1973|260x260εσ

[μικρογραφία|260x260εσ|Ο [Τέρενς Χιλλ|Τέρενς Χιλ (αριστερά) με τη Μιού Μιού και τον Ρομπέρ Σαρλεμπουά στην ταινία *[[Ένας έξυπνος, δύο συνέταιροι κι ένα κορόιδο]]* (1975)]]
Η **Σιλβέτ Ερί** (22 Φεβρουαρίου 1950 - ), γνωστή επαγγελματικά ως **Μιού-Μιού** (γαλλικά: Miou-Miou), είναι Γαλλίδα ηθοποιός. Δέκα φορές υποψήφια για Βραβείο Σεζάρ, κέρδισε Σεζάρ Α΄ Γυναικείου Ρόλου για την ταινία του 1979 *Απόδραση από τη λάσπη*. Άλλες ταινίες της είναι: *Το αίνιγμα* (1977), *Coup de foudre* (1983), *Ο Μιλού το Μάη* (1990), *Germinal* (1993), *Nettoyage à sec* (1997) και *Arrêtez-moi* (2013). Στην καριέρα της έχει συνεργαστεί με πολλούς διεθνείς σκηνοθέτες, όπως Μισέλ Γκοντρί, Μπερτράν Μπλιε, Κλοντ Μπερί, Ζακ Ντερέ, Πατρίς Λεκόντ, Τζόζεφ Λόουζι και Λουί Μαλ.

## Τα πρώτα χρόνια
[μικρογραφία|260x260εσ|Από αριστερά προς τα δεξιά: [Μικέλε Πλασίντο, Φράνκο Νέρο, Μιού Μιού και Πατρίκ Ντουέρ στα γυρίσματα της ταινίας *Βία και μοιχεία* (1975)]]
Το πραγματικό όνομα της Μιού-Μιού, που γεννήθηκε στο Παρίσι, είναι Σιλβέτ Ανρί. Το καλλιτεχνικό της όνομα, Μιού-Μιού (που παραπέμπει σε φωνή γάτας), της δόθηκε από τον Γάλλο κωμικό Κολούς. Μεγάλωσε στο Παρίσι με την οπωροπώλισσα μητέρα της.

## Καριέρα
Αφού σπούδασε υποκριτική, η Μιού-Μιού δούλεψε στο αυτοσχεδιαστικό θέατρο, ενώ βοήθησε στην ίδρυση του νέου κωμικού θεάτρου Café de la Gare. Έκανε το κινηματογραφικό της ντεμπούτο στις ταινίες *La vie sentimentale de Georges Le Tueur* και *La Cavale* (και οι δύο του 1971).

Το 1973 εμφανίστηκε σε τρεις ταινίες, *Elle court, elle court la banlieue*, *Αίμα στο χιόνι* με τους Σιμόν Σινιορέ και Αλέν Ντελόν και *[[Οι Τρελές Περιπέτειες του Ραμπί Ζακόμπ|Οι τρελές περιπέτειες του Ραμπί Ζακόμπ]]*. Η μεγάλη της επιτυχία ήρθε με την ταινία *Ο χορός των διεφθαρμένων* με τον Ζεράρ Ντεπαρντιέ, που κυκλοφόρησε το 1974. Κατά τη δεκαετία του 1970, έπαιξε σε ταινίες όπως *F comme Fairbanks* (1976), *Jonah Who Will Be 25 in the Year 2000* (1976) το *Οι δρόμοι του νότου* με τον Ιβ Μοντάν (1978). Στο *Απόδραση από τη λάσπη* (1979), σε σκηνοθεσία Ντανιέλ Ντιβάλ, υποδύθηκε μια νεαρή πόρνη και κέρδισε Βραβείο Σεζάρ για τον ρόλο. Πολλές από αυτές τις ταινίες της δεκαετίας του 1970 κυκλοφόρησαν διεθνώς. Το 1976 εμφανίστηκε σε ένα από τα τελευταία σπαγκέτι γουέστερν, το *[[Ένας έξυπνος, δύο συνέταιροι κι ένα κορόιδο]]* του Νταμιάνο Νταμιάνι.

Κατά τη δεκαετία του 1980 έπαιξε σε ταινίες όπως *La gueule du loup* (1981), *Guy de Maupassant* (1982), *Coup de foudre* (1983) με την Ιζαμπέλ Ιπέρ, *Blanche et Marie* (1984), *Βραδινό ένδυμα* με τον Ζεράρ Ντεπαρντιέ (1986), και *La lectrice* (1988). Έπαιξε δίπλα τον Λι Μάρβιν (σε έναν από τους τελευταίους του ρόλους) στην ταινία *Canicule* το 1984.

Τη δεκαετία του 1990 η Μιού-Μιού εμφανίστηκε στο*Ο Μιλού το Μάη* (1990) του Λουί Μαλ, στο θρίλερ *Netchaïev est de retour*, στην κωμωδία *Un indien dans la ville* (1994), στο *Η όγδοη μέρα* (1996) και στο *Nettoyage à sec* το 1997. Εμφανίστηκε και πάλι δίπλα στον Ζεράρ Ντεπαρντιέ σε μια παραγωγή του μυθιστορήματος *[[Ζερμινάλ (μυθιστόρημα)|Ζερμινάλ]]* του Εμίλ Ζολά (1993). Το 2001 έπαιξε στο *Agathe et le grand magasin* και το 2004 εμφανίστηκε στο *L'après-midi de monsieur Andesmas*, μεταξύ άλλων.

Στα μέσα της δεκαετίας του 2000, οι κινηματογραφικοί της ρόλοι μειώθηκαν και άρχισε να εμφανίζεται στο θέατρο.

## Προσωπική ζωή
μικρογραφία| Η Μιού-Μιού το 1976|289x289εσ
Η Μιού-Μιού έχει δύο κόρες, την Ανζέλ Ερί-Λεκλέρκ (1974 - ), της οποίας ο πατέρας είναι ο ηθοποιός Πατρίκ Ντουέρ και τη Ζαν Ερί (γεννημένη το 1978), της οποίας ο πατέρας είναι ο τραγουδιστής Ζουλιέν Κλερκ.

## Φιλμογραφία

## Παραπομπές


## Εξωτερικοί σύνδεσμοι

* 

Κατηγορία:Γαλλίδες ηθοποιοί θεάτρου
Κατηγορία:Βραβευμένες με Σεζάρ Α' Γυναικείου Ρόλου
Κατηγορία:Γαλλίδες ηθοποιοί κινηματογράφου